
Vrevost et Dumus , praeclarissimi viri qui primi observaverunt 
segmentationem ovorum. quod quidem est initium atque primum indicium 
evolutionis, in oris primo segmentationis sulco divisis ranarum proprie- 
tatem quandam animadverterunt et descripserunt 1 2 3 ), quae postea coronae 
plicarum nomine, lingua vernacula „Faltenbr<md‘ t appellata est. Primo 
sulco apparente in nigra vitelli superficie plurimae exoriuntur rugae tenues, 
quae rectis lineis in sulcum vergunt, sed paullo post evanescunt. Quam 
rem paucis quidem verbis descriptam Dum as duabus iconibus apertius 
depinxit ‘). 

Quamquam exinde illa segmentatio ovorum ranarum iterum atque 
iterum observabatur et describebatur mirum tamen in modum id de quo 
agimus phaenomenon, quod dicitur ' ..Faltenkranz" plurimi observatores 
silentio praeterierunt, neque usquam mentionem fecerunt descriptionis a 
Prevottio et Dumasiv primum editae. Etiam Reichertus, qui unus 
ex omnibus embryologis animum in eam rem accuratius intendit ‘), 
primum hanc coronam observasse dixit C. E. Baerium, qui multo serius 
et brevius rem attigerat 4 ), neque in tabulis, quibus depinxit ova ranarum 
segmentata, rugas illas adumbravit. Reirhertus rugis nomen dedit 
coronae plicarum easque non solum apparere in primo sulco sed etiam 
in plurimis sulcis sequentibus confirmat. Icones non edidit. Minimam 

1) Annale» dea Hcience» naturellee I. ser. 1824. Tora. II, p. 410. 

2) 1. c. Tab. VI, fig. E, F. 

3) Archiv fiir Anatoni io. Physiologie etc. 1841, p. 534. Eodem loco 1861, p. 133. 

4 ) Eodem loco 1837 p. 486. 

quandam partem plicarum vel rugarum A. Ecker delineavit in Iconibus 
suis physiologicis tab. XXIII. fig. IX. 

Observationes quas institui de prima cellularum in ranis evolutione 
quum saepius me adduxissent, ut arte foecundarem ova ranarum, etiam 
in coronam quae dicitur plicarum, qua specie ac lorma primum appa- 
reret et quomodo evanesceret, animum meum converterunt. Fortasse 
non tanta cum diligentia observationes illus instituissem, nisi Reichertus 
iterum atque iterum me excitaret, ut operam darem coronae plicarum 
attentius explorandae, quae scilicet idonea esset, quae controversiam no- 
stram de necessariis cellulae partibus dirimeret. Debitas gratias igitur 
ago Reicherto; perpulchrum enim et plane singulare phaenomenon 
illud, quod illo instigante cognovi. Quod quum reputarem paucissimis 
tantum cognitum esse, non potui quin figuris adumbrassem ova plicarum 
corona ornata, quas nunc publici iuris facio. Spero his delineationibus 
me probaturum esse, me non obiter rem spectasse. Minime ergo plus 
aequo mihi adsumo. qui libere sententiam meam de hac corona profitear. 

Atque hac quidem dissertatiuncula primum describere in animo est 
quae de formatione et habitu plicarum observavi, deinde nonnihil ad- 
notabo de fundamento, ratione et causa earum. 

Disquisitiones meas institui in ovis ranae, temporariae et esculentae. 
Luce satis clara observationem ovorum ranae temporariae meliorem duco, 
quorum in superficie vitelli superiori aequabiliter nigra rugae tenuissimae 
multo clarius cognosci possunt atque distingui, quam in vitello ranae 
esculentae, quippe qui colore sit fusco maculisque notatus subalbidis. 
Praeterea ova ranae temporariae plures tenuioresque plicas formare mihi 
videbantur quam ranae esculentae. 

Primi sulci initium in nigra ovorum superficie non facile cognoscitur. 
Foecundatione enim facta duae vel tres horae praeterlabi solent, prius- 
quam ova ranae temporariae primum praebeant segmentationis vestigium. 
Ranae autem esculentae ova calidiore anni tempore sesqui hora vel duabus 
horis post foecundationem in hoc stadium intrant. Quod primae segmen- 

tationis momentum quum certis rationibus praesciri atque praefiniri nequeat, 
necesse est, ne occasio amittatur, oculos quam acerrime in ovorum super- 
ficiem convertere, quo negotio oculi valde fatigantur. Quae quum ita 
sint haud scio an mihi contigerit, ut re vera primas quibus initium 
segmentationis indicatur mutationes accurate cognoscerem. Primum autem 
quod animadverti stadium, figura 1 adumbratum, omnibus iis antecedit, 
quae ante me viri docti observaverunt. Tenuem vides et brevissimum 
sulcum in media nigri vitelli superficie, ab initio tenerrimis ut videtur 
radiis ornatum. 

Paullo post sulcus usque ad aequatorem ovi prolongatur sed tardo 
incessu. Cum incremento sulci rugae et plicae, initio radii in modum 
dispositae, augentur et. sulco ad aequatorem ovi usque promoto. ..coronam 
plicarum” ad summam perfectionem pulchritudinemque pervenisse con- 
sentaneum est. sicut in fig. 2 delineavi. 

Raro evenit ut nullum plicarum vestigium in primo segmentationis 
stadio videre potuissem. Nunquam vero ante sulci primi initium plicas et 
plicarum vestigia observavi, quae Reichertus descripsit, quibus quidem 
segmentationem praeparari putat. 

Plerumque plicae angulis rectis vergunt ad sulcum, paribusque fere 
intervallis inter se distant; passim ita congregatae sunt, ut duae vel tres 
unum in punctum inclinentur. Numen» earum haud parvus esse solet, 
in utraque enim sulci parte sexagenae vel centenae apparent Incisuris 
plus minusve profundis inter se disiunctae pectinis in modum sulcum 
versus prominent, Saepennmero observare potes latam quandam plicam 
incisuris minoribus quasi secundariis dissectam, vel profundam quandam 
incisuram extrinsecus quasi irradiantem in plures minores incisuras, quae 
angulis acutis cum illa cohaerent (cf. fig. 3). 

Quo profundior fit atque latior primus vitelli sulcus, eo magis plicae 
minores inter se confluunt. Qua re numerus earum minuitur. Mox quum 
ambo vitelli semiglobi paullatim appropinquantur, ita ut sulcus interiacens, 
initio lato intervallo dehiscens, magis magisque evanescere videatur, pli- 

carum paucae, tantum reliquiae conspiciuntur (cf. fig. o). Denique hae 
quoque delentur, ita ut sola linea tenuissima locum indicet, quo loco 
vitellus in duas partes dissectus sit (cf. fig. 5). 

Secundus sulcus, sicut primus directione meridionali in vitellum 
incidens, idem capit initium ac primus. In media superficie utriusque 
vitelli partis brevis apparet impressio linearis, recto angulo ad primum 
sulcum convergens. Quae ubi primum exstitit statirn circumdate est 
plicis in modum radiorum dispositis eadem forma, quae observate est primo 
sulco apparente (cf. fig. 6). 

Non semper utraque impressio eodem exoritur momento, saepe altera 
alteri horae fere sexagesima parte praecedit. Raro evenit, ut sulcus 
proveniat plicis non conspicuis. Eiusmodi exemplum fig. 7 depictum est 
ea quoque proprietate insigne, quod alter vitelli semiglobus sulcum lon- 
gius iam porrectum praebet, quum in altero nullum adhuc sulci vesti- 
gium appareat. Priusquam alterius sulci meridionalis exordium in ad- 
spectum prodeat saepe fit, ut prioris sulci pars centralis dilatetur. Utriusque 
vitelli partis superficiem cum declivitate quadam in locum depressum 
vergentem videas in figura 0 delineatam. Quo secundo sulco ad aequa- 
torem vitelli perducto, plerumque corona apparet plicarum non minus 
pulchra quam in priore (cf. fig. 8). Etiam haec corona persistit donec 
sulcus usque ad inferiorem vitelli albam superficiem productus sit. Omnes 
plicae, sicut ortae sunt paullatim, ite evanescunt tardissime. Subibis pli- 
carum permutationes nunquam vidi. 

Dimidio horae vel hora post tertius apparet sulcus, qui directionem 
habet aeqwatarialem. Qui sulcus globum vitelli in octo dissecat parti- 
culas. quorum quidem quattuor superiores, nigrae, minores simt quam 
inferiores albidae. Coronam plicarum hoc sulco aequatoriali exoriente 
nunquam animadverti. Etiam de prima huius sulci origine nullas institui 
observationes, quippe qui silum habet in circumferentia ovi aequatoriali 
absconditum. Tertio sulco exarato figura crucis initio regularis, quam 
efficiunt umbo sulci meridionales in superiore ovi superficie, saepenumero 

perturbatur, eo quod quattuor vitelli nigri partes se invicem loco movent 
Quam figuram minus regularem creberrimam fig. 9 delineavi. Eandem 
viderunt Prevost et Dumas*). eandem Jiaumg drtner*). 

Quartum segmentationis vitelli stadium duobus novis sulcis directione 
meridionali incidentibus in adspectum prodire a viris doctis traditur. Fieri 
potest, ut huius stadii sulci meridionales paribus intervallis dispositi, ma- 
xima cum regularitate in superiore ovi superficie ita appareant, ut in 
fig. 11 depictum est. quam quidem figuram C. E. Ba er ius, A. Eckerus, 
alii delineaverunt: multo tamen crebriores observavi formas minus regu- 
lares, haud raro plane diversas. Quarum quidem exempla, qualia animad- 
verti. fig. 10. 1*2. 14. 15 proposui. Quibus autem causis ac rationibus 
factum sit. ut, modo haec modo illa appareret forma, mihi in obscuro 
est. Saepe inter omnia ex uno oviductu depromta ova in hoc segmentationis 
stadio E’dlum reperi ovum, quod formam haberet ita regularem, fig. 11 
depictam. Quum vero ex ovis irregulariter segmentatis procreatos ob- 
servavi pullos integros et sanos, segmentationem minus regularem quasi 
pathologicam et morbo quodam exortam habere non possum. 

Initium quarti segmentationis stadii eadem fit via ac ratione qua 
primum et secundum. In vitelli globulorum media parte superiore im- 
pressio exoritur brevis in speciem lineae. Hinc quoque procurrunt plicae 
tanquam radii (cf. fig. 10. 13). Sulcus tardissime crescit, donec extremae 
eius partes attingunt sulcum aequatorialem et sulcos meridionales adia- 
ccntes. Sensim ac pedetentim exordium sulci clarescit, gradatim in lucem 
prodit cum tenuibus suis rugis, et per plures sexagesimas horae incre- 
mentum capit. Aestate mihi observanti ova ranae esculentae, segmentatio 
ovorum quam celerrime evenit, ita ut inter singula segmentationis stadia 
vix semihora interesset. Attamen sulcos in superiore ovi superficie nun- 


5) 1. c. tab. VI, fig. G”. 

6) Beobachtungen Gber die Nerven und das Blut. Freiburg 1830. Tab. V, fig. 13. 

quam fulminis instar apparentes vidi, ut Remakius descripsit 1 ), imo vero 
complurium horae sexagesimarum spatium consumentes. 

Ovum in fig. 13 depictum commutatum vidi in formam fig. 14 de- 
lineatam. Ex quo apparet ne in singulis quidem ovorum partibus seg- 
mentationem pari modo progredi. Pariter observavi figuram 9 in figu- 
ram 10 mutari, qua in mutatione tria vitelli segmenta in directionem ra- 
dialem dividebantur, unum eorum in directionem plane diversam. 

Maxime singulare notabileque mihi videtur ovum ranae temporariae 
fig. 15 delineatum, quod quartum iniit segmentationis stadium. Sulci 
novissimi, corona plicarqm exornati, directionem habent parallelam sulco 
meridionali primo vel secundo. Eadem est forma, quam Prevont et 
Du mas vulgarem descripserunt et 1. c. tab. VI fig. H delineaverunt, quam 
quidem vir illustrissimus C. E. Baeriut, qui primus post Prevostium 
et D iimax in vi de segmentatione ovorum ranarimi accuratius disseruit, 
se nunquam reperisse affirmat"). Quum nemo inter omnes Embryologos, 
qui postea de hac re scripserunt, mentionem eius formae faciat, mirum 
videtur, me multa tali modo formata ova ranae temporariae observasse. 

Quod ovum quattuor sulcis divisum in fig. 15 delineavi, in quinto 
segmentationis stadio formam praebuit eam, quam fig. 16 adumbravi, quam 
eandem Thimas 1. c. fig. E depinxit. Etiam in hoc stadio plicas tener- 
rimas in sulcum novissimum vergentes vidi, sicut figura docet. Plicae 
sunt multo breviores quam in primis segmentationis stadiis, verum nu- 
mero satis magno. Nunquam nisi clarissimae lucis ope percipiendae sunt 
hae plicae: in rana esculenta nullas vidi. 


7) Archi? Hir Anatomie, Physiologie etc. 1851, p. 495. Unterauchungen uber die Kntwicke- 
lung der Wirbclthicre. 1858, p. 129. 

8) 1. s. c. pa g. 483. 

Iam altera nostrae quaestionis pars tractanda est: quaerendum 
enim, quae sit causa et natura plicarum, quas verbis et figuris satis co- 
piose ut videtur descripsimus. Segmentatio ovorum actus est vitalis, qui 
primus sequitur foecundationem, et principium evolutionis embryonis. Vi- 
tellus cum nucleo suo. vesiculae germinativae nomine appellato, interna 
quadam vi diffinditur in particulas nucleo praeditas, numero crescen- 
tes . magnitudine decrescentes . quas cellulas nominandas inter omnes 
fere constat. Ipsum ovum cellulani esse nemo non concedit, item 
segmentationem ovi nihil aliud esse ac cellulae divisionem, quod 
est initium omnis evolutionis, propagationis et incrementi omnium ani- 
malium. Obscura et tenebris densissimis occulta est vis illa, qua 
divisio cellulae ad propagationem necessaria initium capiat, occulta est 
sicut causa omnium motuum organicorum. Attamen nomen dare licet 
vi illi, qua motus fit in corporibus organicis, et quamquam nomine ex- 
plicari et dilucidari nequeat . tamen certum et constitutum nomen rei 
clarius percipiendae inservit. Tale est nomen Contractiliiatis, quo signi- 
ficamus causam motuum organicorum, qui ex elasticitate sola non depen- 
dentes nusquam nisi in statu vitali observantur. Iam alio exposui loco, 
maxime verisimile esse cellularum divisionem a contractilitate protoplas- 
matis dependere. Cellularum protoplasma contractilitate praeditum esse 
observationibus innumerabilibus probatum est. Ovorum quoque protoplas- 
mati. zooplasmati vel quo alio nomine vitelli substantiam vivam appellare 
velis, contractilitatem inditam esse constat. Cuius vitelli contractilitatis 
exemplum commemoratu maxime dignum Reichertus') investigavit in 
vitello ovorum Esocis lucii. De quibus haec dicit: „Der Nahrungsdotter 
des Hechteies erweiset sich daher ais eine contractile Substanz, die der 
morphologisehen Beschaffenheit nach am raeisten der sogenannten Sarkode 
der wirbellosen Thiere gleicht, und an welcher nach einem bestimmten 
Rhythmus peristaltische Bewegungen auftretcn" . Item P/luegerus' 0 ) ova 

9) Archiv fiir Anatomie, Physiologie etc. 1857, p. 51. 

10) Ueber die Eieratocke der Siiugethiere und des Menachen. 1863, p. 51 aq. 

ex ovario felis pulli surnta vidit Amoebarum et Gregarinorum in modum 
repentia, quum plane recentia et integra ea in humoris aquei fluido ob- 
servaret. 

Quae quuiu ibi sint et quum dubitare non possimus, quin ovorum 
vitelli substantia in animalibus vertebratis nihil aliud sit nisi cellulae, ex 
qua ovum exoritur, protoplasma"), sententia probanda videtur, sicut cettu- 
larwn divisionem e contractilitate protoplasmatis interpretandam putavimus, 
ita imorum segmentationem a contractilitate vitelli dependere. Itaque sulcus 
exoritur vitelli contractionibus. Quae contractiones initio superficiei loco 
circumscripto exstant, quo sulci exordium in fig. 1 delineatum videmus. 
Quibus contractionibus continuatis paullatim tota vitelli substantia in duas 
dividitur partes. Quum vero vitelli substantia inprimis corticalis glutino- 
sam quandam et viscosam praebeat consistentium, non mirum videri 
potest, eodem tempore quo sulcus contractilitate vitelli paullatim exoriatur, 
incisuras apparere minores, plicas seu rugas sulco vicinas et recto angulo 
in sulcum vergentes. Variae ovi superficiei commutationes e coutractili- 
tate vitelli, qua sulcus exoritur, in lucem praeferri possunt,: quin etiam 
eae. quus corona plicarum nomine demonstravimus? Quum vero sit 
consistentiae discrimen in cortice vitelli et in medulla, facile fieri potest 
ut etiam contractilitatis non una eademque vis insita sit ambobus vitelli 
partibus. Quod discrimen, si exstat, ad efficiendas plicas adiuvare nemo 
negare in animo habebit. 

Reichertus de plicarum origine aliam proposuit sententiam. Opi- 
natus est vitelli substantiam et ovi et partium segmentatione ovorum 
divisarum membrana vestiri a vitello diversa et separabili. Plicae ei ar- 
gumento sunt hanc membranam adesse, item membranam plicas pro- 
creare mirabili conclusione affirmat. De plicarum origine Reichertus 
haec dicit 12 ): „dus Entstehen des Faltenkranzes ist nur dadurch /,u er- 

11) Cf. Gegenbaur Archiv fur Anatomie, Physiologie etc. 1861, p. 526. 

t2) Archiv fujr Anatomie. Pby&iologio etc. 1861, p. 134. Eodem loco 1863, p. 136. 

klftren. dass die beiden ereten eng aneinander gepressten und fest ad- 
haerirenden Furchungskugeln bereits vor dem Auseinanderweichen voll- 
stftndig von elastischen Httllen «mgeben seien. und dass die letztcren 
indem die Kugcln. wahrscheinlich in Folge der Sehwere (sic), mit ihren 
Randpartieen sich allmahlig trennen und abrunden. durch die ungleich- 
mftssige und scliwierige LOsung der Adhaerenz ungleichmassig ange- 
spannt und zur Faltenbildung veranlasst werden“. 

Difficile intellectu est. qua ratione membrana plicas procreare pos- 
set eo modo quem Reichertus proposuit. Et meliercle nunquam 
mentionem fecissem huius sententiae, nisi Reichertus eo. quod 
corona plicarum membranam in vitelli superficie probatam esse putat, 
controversiam de cellularum membrana in sui ipsius favorem diremtam 
aflirmasset. Iam alio loco ,a ) sententiam meam, secundum quam mem- 
brana in protoplasmatis cellularum superficie omino non necessaria 
sit ad cellularum existentiam. contra Reicherti argumenta defendi. 
Verum coronae plicarum mentionem non feci, quia hoc loco figuris dilu- 
cidare eam in animo erat. Quare paucis adhuc verbis Reicherti sen- 
tentiam attingam. 

Apparet membranam, si causam et primum movens coronae pli- 
carum eam habendam esse concedamus, etiam alio modo demonstrari 
debere ac corona ipsa. Nam quae plicas formare potest membrana tam 
dilucidas in superficie vitelli, eam soliditatem et crassitudinem habere 
debere nemini non persuasum erit talem, ut haec membrana ullo modo 
a vitello separata observari possit. Reichertus membranae existentiam 
minime probavit, nam sola corona plicarum nititur. Alia via ac ratione 
demonstranda est. si vim atque momentum ei tribuere velis ad effi- 
ciendam coronam plicarum. 

Membranam separare, a vitello depromere et demovere necesse est. 


13) Das Protoplasma der Rhizopoden und der Pflanzenzellen. Ein Beitrag zur Theorie der 
Zelle. Leipzig 1863. 

si membranae existentiam probare velis. Multas de bac re institui dis- 
quisitiones; primum in ovis recentibus foecundatis et non foecundatis. 
etiam in ovis primo sulco ornatis. Eundem habuerunt eventum quem 
experimenta antecessorum meorum. In ovis recentibus nunquam contigit, 
ut vestigium membranae cuiusdam plicatilis appareret. 

Deinde ova e variis segmentationis stadiis in solutionibus kali bichro- 
mici seu acidi oxalici ita praeparavi, ut externa ovi velamenta facile 
demoveri possent. Ova plane nuda microscopio simplici supposita acubus 
dissecavi. quem ad tinem inprimis ova in concentrata acidi oxalici solu- 
tione conservata aptissimam praebent consistentium. Nunquam vero vesti- 
gium membranae invenire potui, quae plicis seu marginibus distinctis 
conspicua esse deberet. Fortasse opponere velis reagentiis adbibitis mem- 
branam dissolutam esse. Mira esset membrana, quae reagentiis, quibus 
tenerrimae animalium partes elementares conservare et ad observationem 
praeparare possumus, deleatur. Fragilissimas enim et maxime caducas 
partes sicut terminationes nervorum in retina, in «deris organis sensuum, 
in cerebro etc. praeterea cellulas fere omnium organorum mirum in mo- 
dum conservare potui ope kali bichromici et acidi oxalici, sicut iam alio 
loco descripsi”). Etiam Pfluegerus acidum oxalicum adhibuit optimo 
cum eventu in perscrutandis ovariis, et quod in quaestione, quam tra- 
ctamus. memoratu maxime videtur dignum, tenerrimas cellularum mem- 
branas huius acidi ope demonstrasse affirmat Quae quum ita sint 
membranam, si adsit in ovorum ranae segmentis, acidi oxalici influentia 
deleri probabile non videtur. 

Verum liemakius docuit in ovis ranarum eorumque segmentis, 
adhibito peculiari quodam liquore composito e cupri sulphurici solutione, 
acido pyrolignoso et alcohole. membranam propriam demonstrari posse “). 


14) Untereuchungen uber den Bau der NasenBchleimhaut etc. Halio 1862, p. 89. 

15) Ceber die Kieratucke der Saugethiere und dee Mcnechen 1863, p. 53. 

16) Untereuchungeu uber die Eutwickclung d. Wirbeltbiere p. 130. 

Re vera in ovis, quae per duo vel tres dies in hoc liquore conservata 
sunt, membrana quaedam in superficie vitelli, inprimis nigri, et ovorum 
integrorum et sulco primo vel secundo ornatorum detolli potest. Sae- 
pissime eam praeparavi, similemque membranam in Petromi/zontum ovis 
inveni 17 ), quae arte foecundaveram. Nemo vero, qui accuratius animum 
advertit in huius membranae seu strati superficialis ortum et adspectum. 
credere potest, liem a hi an o illo experimento quaestionem iam esse 
solutam, utrum primae segmentationis ovorum partes membranis propriis 
vestiantur nec ne. Remakius ipse memorat, in strato illo superficiali 
ovorum, quod ..Eizellemnembran" appellavit semper insita esse innumera 
granula, quae quidem efficiant, ut haec membrana non plane diversa 
videatur a vitelli substantia. Paullatim demum ac pedetentim hanc mem- 
branam substantialem ut ita dicam fieri in posterioribus segmentationis 
stadiis confirmat. Et quum in ovis aliorum animalium ita parvis et 
pellucidis, ut integra microscopio observari possint, perscrutatores ac- 
curatissimi membranam in cellularum segmentationis primarum super- 
ficie invenire non potuerunt, et fere omnes viri docti cum Bischofio, 
Funkio, Kollikero, aliis consentierunt. membranam propriam in his 
cellulis plane deesse: quaestionem quae pertinet ad ovorum ranarum 
membranam novis accuratioribusque disquisitionibus denuo tractandam esse 
apparet Sicut corona plicarum sola membranae existenliam probare mi- 
nime nequit (cf. etiam quae Funkius profert in secunda editione libri 
de physiologia anno 1858 conscripti, a Guenthero inchoati, pars II. 
p. 1192): ita Ii em ahii liquor seu alius quisque alcoholisatus, qui su- 
bitam efficit coagulationem vitelli superficiei, ad probandam membranam 
sufficere non potest. Nam maxima granulorum vitelli pars, quam semper 
in strato, de quo agimus superficiali, non adhaerentem sed insitam invenis, 
quae granula in superiori vitelli parte fuscum praebent colorem, ita ut 


17) Die Entwickelungsgeschichte von Pelromyzon PUmeri . Eine von der Holliindiachen So- 
cietiit der Wweeniichaften gekronte Preifl«chrift. Hcuurlem 1856, p. 3. 

membrana ipsa semper plane fusca appareat, certum indicium atque gra- 
vissimum documentum mihi videtur esse, stratum illud potius vitelli ipsius 
vorticem, appellari debere quam membranae propriae nomine. Quale, sit 
discrimen consistentiae inter vitelli corticem et medullam in statu recenti, 
id penitus iam exploratum esse nemo non negabit: discrimen illud vero 
tale esse, ut membrana a vitello diversa ab eius superficie depromi et 
detolli possit, id secundum observationes mens quam vehementer refu- 
tandum puto. 

Oorona igitur plicarum minime iis exoritur causis, quas Reichertus 
attulit, minime ergo haec corona, ad quam accuratius describendam 
Reichertus me provocavit, eam habet auctoritatem, ut certamen de 
necessariis cellulae partibus sedare possit 

Denique nonnullas commemorabo observationes, quas feci perscruta- 
turus naturam segmentationis ovorum ranarum . quae quidem arctiore 
vinculo et propiore affinitate ciun corona plicarum iunctae non sunt. 
.Quarum prima foveam attinet, quam Prevost et T) urnas primi descri- 
pserunt et Baerius nostra appellavit lingua > Keimpunkt' . ego quidem fo- 
veam germinativam nominabo, quae in superiore, fusco colore ornata parte 
ovorum ranae esculentae et temporariae exstat. Fovea in formam infundi- 
buli excavata saepe albidum praebet colorem et circulo albido circumdata 
est. et in ovis recentibus statim post partum fere omnibus et foeeundatis 
et non foeeundatis facile cognoscitur. 

Paullo post foecundationem obscurior Iit eo quod nigri vel fusci 
vitelli granula ad eam quasi implendam arctius condensantur. Quae foveae 
commutatio primum indicium est foecundationis. In ovis non foeeundatis 
fovea per plures dies non mutatur. Eodem modo ut in ranis etiam in 
Tritonum ovis nondum foeeundatis hanc foveam plane perspicuam inveni. 
Prevost et Dumas. quorum virorum diligentia et subtilitas in observando 
saepe a nobis laudata est, disquirere tentaverunt. quem praebeat situm 
haec fovea in segmentatione ovorum. Primum sulcum in media fovea 
initium capere seu foveae vicinam invenerunt. Quae ipse de hac re 


Digitized by Google 



15 


observavi haec sunt. In maxima ovorum parte fovea post foecund&tionem 
pauUatim evanesoit, ita ut primo sulco apparente locus, quo antea situm 
haberet fovea, pro certo definiri non possit. Interdum vero residuum eius 
restat plus minusve clarum. In talibus ovis primum sulcum iur.ta foveae 
residuum exoriri observare potui. Etiam secundo sulco exarato foveam 
adhuc cernere potui et a sulco non tactam. 

Quae sit foveae germinativae vis atque natura nondum exploratum 
habemus. Prevost et Dum as cicatriculam eam appellaverunt et cum 
cicatricula avium ovorum compararunt, quae quidem comparatio omnino 
non quadrat. Puer itis canalem descripsit, qui a fovea germinativa 
prodii, et in cavum parvum in medio vitelli situm exit, quod re- 
siduum esse maculae germinativae putavit. Fortasse fovea ad foeeun- 
dationem pertinet, eo ut spermatozoidiis viam in vitelli interiores 
partes patefaciat. Micropyle ovorum ranarum nondum observata est. 
Attamen dubitari nequit quin spermatozoidia in ovum penetrent. Equi- 
dem in ovis, quae variis segmentationis stadiis acido oxalico indu- 
rata perquisivi. saepe magnum spermatozoidiorum numerum vidi inter 
ovi segmenta. Itaque explorandum est. sit ne fovea germinativa is vitelli 
locus, unde spermatozoidia intrent, i. e. micropyle ut ita dicam vitelli 
ipsius. Quae sententia eo probari videtur, quod fovea statim post foecun- 
dationem secludatur. 

Fortasse cum hac foveae obstructione alterum coniunctum est phae- 
nomenon. quod tantum in ovis foecundatis exstat, in ovis non foccun- 
datis desideratur. Notum est ova mox post partum talem praebere posi- 
tionem. ut nigra seu fusca vitelli pars superne, alba inferne vergat. Ignotum 
vero est. hanc positionem a foecundatione dependere. Saepenumero ex- 
perimentum institui eo modo, ut una cum ovis, quae arte foecundarem, 
alia depromerem quae non foecundata conservarem, et cum foecun- 
datis compararem. Semper evenit, ut sola ova foecundata hanc, quam 
descripsi, positionem praeberent, ova non foecundata vero in eadem po- 
sitione remanerent, quam in eo momento acceperunt, quo aquae immer- 

gebantur. Itaque haec quoque peculiaris positionis mutatio, qua nigra 
vitelli pars superne dirigitur, indicium atque documentum est foecun- 
dationis. 

Denique commemoro, me in experimentis quae feci ad quaestionem 
solvendam, utrum subitae commutationes effici possint in ovis segmentatis 
et corona plicarum ornatis adhibito fluido electrico seu colore adaucto, nul- 
las observasse alias permutationes vitelli, nisi quae e dissolutione et interitu 
vitelli integritatis exoriantur. 

Tabularum explicatio. 

(Omnia in bis tabulis delineate ova 2* es magnitudine adaucta sunt.) 


Fig. 1. Ovum ramit' temporariae hora et sesquihora post foecuudntionein. Primum quod ob- 
servavi segmentationis initium. 

» 2. Idem ovum quarta horae parte post. Corona plicarum summa perfectione et pul- 

chritudine exstat. 

* 3. Ovum ranae temporariae ex eodem segmentationis stadio, sulcum primum valde pro- 

fundum et coronam plicarum praebens. 

» 4. Ovum, quod fig. 2 delineavi, decem horae sexagesimis post. Plicae evanuerunt, pauca 

tantum residua earum remanserunt. 

» 5. Idem ovum decem sequentibus horae sexagesimis post. Omnes plicae sunt laevigatae, 

sulcus minorem profunditatem habere videtur quam in ovo fig. 2 et 4 delineato. 

* G. Primum indicium sccuudi sulci meridionalis in ovo eodem, quod fig. 5 depinxi ; quarta 

horae parte post. 

» 7. Ovum ranae temporariae ex eodem segmentationis stadio. Sulcus secundus in altera 

solum dimidia ovi parte exstans et sino plicis. 

» 8. Ovum fig. G delineatuin quarta horae parte post. Corona plicarum sulci secundi. 

» 9. Ovum ranae esculentae sulco aequatoriali divisum. Quatuor superioris vitelli partes 
situm habent irregularem, creberrime a me observatum. 

» 10. Idem ovum dimidia horae parte poBt. Initium quarti segmentationis stadii. In tribus 
ovi partibus meridionalem sulcus praebet directionem, in quarta obliquam. 

» 11. Ovum ranae esculentae ex eodem segmentationis stadio, regulariter in directione meri- 
dionali divisum. Quam formam rarius observavi sequentibus. 

* 12. Ovum ranae esculentae in quarto segmentationis stadio, formam praebet creberrime 

observandam. 

» 13. Ovum ranae esculentae in initio quarti segmentationis stadii. 

» 14. Idem ovum quarta horae parte post. In altera ovi dimidia parte sulci eandem habent 
directionem quam in fig. 13, in altera plane diversam. 

»15. Ovum ranae temporariae in quarto segmentationis stadio. Sulci novissimi parallelam 
habent directionem sulco primo meridionali seu secundo, et corona plicarum ornati sunt. 
» 16. Idem ovum tribus quartis horae partibus post, in quinto segmentationis stadio. Sulcus 
novus corona plicarum notatus. 

Reliquum est, ut solemnia rite indicantur, quibus sacra memoria 
REGIS AVGVSTISSIMI. DIVI FRIDERICI GVILELMI ID, Vniversi- 
tatis nostrae conditoris munificentissimi pie riteque recoletur. Pietatis 
nostrae publicus interpres erit vir illustrissimus Henricus de Sybel histo- 
riae professor publicus ordinarius. Finita oratione soleuini iudicia quinque 
ordinum de litterarum certaminibus anno praeterito initis enuntiabuntur 
et novae quaestiones proponentur. Huic igitur solemnilati ut interesse 
velint, auctoritate rectoris magnifici, illustrisque senatus CVRATOREM, 
VN1VERSITATIS EGREGIVM, PROFESSORES AMPLISSIMOS, DOCTO- 
RES CLARISSIMOS, COMMILITONES ORNATISSIMOS, MAGISTRATVS 
SPECTATISSMOS ET QVOTQVOT REBVS NOSTRIS ET L1TTERARVM 
STVDIIS BENE VOLVNT, qua par est observantia, ex officio rogamus, 
invitamus. Q. D. B. V. 

